CELEX: 31982R2861
Language: el
Date: 1982-10-27 00:00:00
Title: Κανονισμός (EOK) αριθ. 2861/82 τής Επιτροπής τής 27ης Οκτωβρίου 1982 περί τροποποιήσεως τού κανονισμού (EOK) αριθ. 2931/81 περί αναστολής τών τελωνειακών δασμών πού εφαρμόζονται κατά τήν εισαγωγή στήν Κοινότητα τών Εννέα ορισμένων γεωργικών προϊόντων ελληνικής προελεύσεως

Avis juridique important

|

31982R2861

Κανονισμός (EOK) αριθ. 2861/82 τής Επιτροπής τής 27ης Οκτωβρίου 1982 περί τροποποιήσεως τού κανονισμού (EOK) αριθ. 2931/81 περί αναστολής τών τελωνειακών δασμών πού εφαρμόζονται κατά τήν εισαγωγή στήν Κοινότητα τών Εννέα ορισμένων γεωργικών προϊόντων ελληνικής προελεύσεως  

Επίσημη Εφημερίδα αριθ. L 300 της 28/10/1982 σ. 0012 - 0012

***** ΚΑΝΟΝΙΣΜΟΣ (ΕΟΚ) αριθ. 2861/82 ΤΗΣ ΕΠΙΤΡΟΠΗΣ  της 27ης Οκτωβρίου 1982  περί τροποποιήσεως του κανονισμού (ΕΟΚ) αριθ. 2931/81 περί αναστολής των τελωνειακών δασμών που εφαρμόζονται κατά την εισαγωγή στην Κοινότητα των Εννέα ορισμένων γεωργικών προϊόντων ελληνικής προελεύσεως  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητας,  την πράξη προσχωρήσεως της Ελλάδας, και ιδίως το άρθρο 64 παράγραφος 4 υπό β,  Εκτιμώντας:  ότι η αναστολή των δασμών, που εφαρμόζονται κατά την εισαγωγή στην Κοινότητα των Εννέα ορισμένων γεωργικών προϊόντων ελληνικής προελεύσεως, μπορεί να επιταχύνει τη διαδικασία εναρμονίσεως του ενδοκοινοτικού τελωνειακού καθεστώτος·  ότι το παράρτημα του κανονισμού (ΕΟΚ) αριθ. 2931/81 της Επιτροπής (1), όπως τροποποιήθηκε τελευταία από τον κανονισμό (ΕΟΚ) αριθ. 3524/81 (2), περιλαμβάνει τα προϊόντα για τα οποία καταργούνται οι δασμοί με ταχύτερο ρυθμό·  ότι ο δασμός που εφαρμόζεται σε ορισμένα κεράσια μπορεί να μειωθεί περισσότερο· ότι πρέπει, κατά συνέπεια, να τροποποιηθεί ανάλογα το παράρτημα του κανονισμού (ΕΟΚ) αριθ. 2931/81·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Μεταποιημένων Προϊόντων με βάση τα Οπωροκηπευτικά,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο παράρτημα του κανονισμού (ΕΟΚ) αριθ. 2931/81 πρέπει να προστεθεί μία υποσημείωση (α) μετά το ποσοστό δασμού «22,4», που αναφέρεται στην τρίτη στήλη και εφαρμόζεται στη διάκριση 20.06 Β Ι ε) 2 ββ), και να διατυπωθεί ως εξής:  «(α) Δασμός 7 % ο οποίος εφαρμόζεται σε ορισμένα γλυκά κεράσια, διατηρημένα στο αλκοόλ, διαμέτρου η οποία δεν υπερβαίνει τα 18,9 χιλιοστόμετρα, άνευ σπερμάτων, προοριζόμενα για την παρασκευή προϊόντων σοκολάτας.»  Άρθρο 2  Ο παρών κανονισμός αρχίζει να ισχύει την τρίτη ημέρα μετά από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιουλίου 1982.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 27 Οκτωβρίου 1982.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 293 της 13. 10. 1981, σ. 8.  (2) ΕΕ αριθ. L 355 της 10. 12. 1981, σ. 32.